امریکانین سوریه عذره خصوصی نوماینده‌سی سفیر جیمز جفری سوریه-ده امکداش‌لیق ائتدیک‌لری پ.ی.د-نین بولوجو ترور تشکیلاتی پ.کا.کا-نین بورا‌داکی قولو اولدوغونو، لاکین اونو ترور تشکیلاتی کیمی تانیمادیقلارینی سؤیله‌دی.
امریکانین سوریه عذره خصوصی نوماینده‌سی سفیر جیمز جفری امریکان "Defense One"  مئدیا تشکیلاتی‌نین ایللیک توپلانتی‌سیندا چیخیش ائده‌رک، امریکانین بولوجو ترور تشکیلاتی پ.ی.د/ی.پ.گ/پ.کا.کا ایله اولان علاقه‌سینی دیرلندیردی.
جفری‌نین: "سوریه باغلامیندا هم تورکیه، هم ده پ.ی.د/ی.پ.گ/پ.ک.کا.کا ایله عینی آندا فعالیت گؤسترمه لییک" آچیقلاماسی دقت چکدی.
سوریه عذره خصوصی نوماینده تورکیه-‌نین سوریه دموکراتیک قوه‌لری آدیندان ایستیفاده ائدن پ.ی.د/ی.پ.گ-نی پ.کا.کا-نین سوریه قولو اولا‌راق تانیدیغینی، بو وضعیتده هم تورکیه ایله، هم ده تشکیلاتلا عینی آندا ایشله‌مگی نئجه تارازلاش‌دیرا بیلدیک‌لرینه دایر وئریلن سوالا بئله جاواب وئردی: "بو، اولدوقجا چتین‌دیر. چونکی تورکیه-‌نین فعال ایشتیراکی، امکداش‌لیغی و کووردیناسیونو اولماسایدی، سوریه-ده بو گون ائتدیک‌لریمیزین هئچ بیری‌سینی ائده بیلمزدیک. لاکین یئرلی طرفداش اولما‌دان دا اؤلکه‌نین قوزیی دوغوسونداکی موجودلوغوموزو و داعش ایله هله بیتممیش موباریزنی داوام ائتدیره بیلمزدیک. بو یئرلی طرفداش 2014-جو ایلدن بو یانا پ.کا.کا-نین سوریه-ده کی داوامی اولان، لاکین پ.کا.کا کیمی ترور تشکیلاتی آدلاندیرمادیغیمیز پ.ی.د-دیر. بو مسئله تورک‌لر اوچون ناراحات‌لیق منبعی‌دیر، اما هله تانیمادیق".
داعش-ین مغلوب ائدیلمه‌سی تورکیه-‌نین ده تهلوکه‌سیزلیک اونجه لیک لری آراسیندا اولدوغونا گؤره آنکارا-نین امریکا ایله ی.پ.گ/پ.کا.کا آراسینداکی موناسیبته دؤزدوگونو ادعا ائدن جفری: "سوریه-ده داعش-ین مغلوب ائدیلمه‌سیندن باشقا بیر سیاستیمیزین اولماسینا قرار وئردیگیمیز زامان تورک‌لر بیزیم اوچون پروبلئم یاراتماغا باشلادی" دئدی.
تورکیه-‌نین امریکانین اونجه لیکلری اولان داعش-ین مغلوب ائدیلمه‌سی، ایرانین و ایران دستک‌لی میلیس‌لرین سوریه-دن چیخاریلماسی و سوریه-ده سیاسی باریش پروسه‌سی نین باشلاماسی مسئله‌لری ایله راضیلاشدیغینی ایفاده ائدن خصوصی نماینده سؤزونه بئله داوام ائتدی: "لاکین بونون بیزیم قوزیی –دوغودا قالماغیمیزین سببی اولدوغون‌دان امین دئییل‌لر. اونلارا بونون ی.پ.گ/پ.کا.کا ایله موقتی بیر موبادیله اولدوغونو سؤیلمیشدیک. هله ده ائله‌دیر، اما بونا بعضی شرط‌لر علاوه ائتدیک. بو دا بیزیمله تورک‌لر و پ.ی.د/س.د.گ آراسیندا سرحد بؤلگه‌سینده گرگین‌لییه سبب اولور".
قئید ائدک کی، جیمز جفری سوریه عذره خصوصی نوماینده تعیین اولونمازدان اول بیر چوخ پانل ده ی.پ.گ و پ.ی.د-نین پ.کا.کا-نین سوریه داوامی اولدوغونو آچیق شکیلده دیله گتیرمیشدی. اؤتن هفته‌لرده ایسه ی.پ.گ-نین امریکا طرفیندن ترور تشکیلاتی کیمی تانینمادیغی ایستیقامتیندکی آچیقلاماسی موباحیثه لره سبب اولدو.
